നികുതി വെട്ടിപ്പ് പിടിക്കാന് 7 സംഘം കാസര്കോട് നികുതി വെട്ടിച്ച് ചരക്കുകള് കടത്തുന്നത് തടയാന് ചരക്ക് സേവന നികുതി വകുപ്പ് പരിശോധന കര്ശനമാക്കി. സ്വര്ണം, അടക്ക, പ്ലൈവുഡ് എന്നിവ നികുതി വെട്ടിച്ച് കടത്തുന്നത് വ്യാപകമായതോടെയാണ് പരിശോധന ശക്തമാക്കിയത്. ജില്ലയില് ഏഴ് സംഘങ്ങള് പരിശോധനക്കായുണ്ട്. നാല് സഞ്ചരിക്കുന്ന സംഘമുണ്ട്. മൂന്ന് സംഘം അതിര്ത്തി ചെക്ക്പോസ്റ്റുകളില് പരിശോധന നടത്തുന്നു. ജില്ലയിലുള്ളവരുടെ പേരില് സ്ഥാപനങ്ങള് പോലുമില്ലാതെ വ്യാജ രജിസ്ട്രേഷന് നടത്തി ഡല്ഹിയിലേക്കും ഗുജറാത്തിലേക്കും അടക്ക കടത്തുന്നുണ്ട്. നികുതി വെട്ടിച്ചാണിത്. പെരുമ്ബാവൂരില്നിന്ന് തലപ്പാടി വഴി വ്യാജ രജിസ്ട്രേഷനില് പ്ലൈവുഡും കടത്തുന്നു. സ്ഥാപനങ്ങള് സാധന, സാമഗ്രികള് വില്ക്കുമ്ബോള് ബില് നല്കാത്തതിലും നടപടി ശക്തമാക്കിയിട്ടുണ്ട്. കടകളില് പരിശോധന ശക്തമാക്കും. നികുതി പരിശോധിക്കും. ബില്ലില്ലാതെ പിടിച്ചാല് ഏറ്റവും കുറഞ്ഞത് 20,000 രൂപ പിഴ ഈടാക്കും. സാധനങ്ങള് വിതരണം ചെയ്യുമ്ബോള് നികുതി വെട്ടിപ്പ് തടയാന് രൂപീകരിച്ച അന്വേഷണ വിഭാഗമാണ് സംസ്ഥാന ജിഎസ്ടി ഇന്റലിജന്സ്. ചരക്ക് കടത്ത് പരിശോധിക്കാനുള്ള ഉദ്യോഗസ്ഥരുടെ അധികാരം ജിഎസ്ടി നിയമത്തില് വ്യക്തമാക്കിയിട്ടുണ്ട്. ഇതിനായി ഓഫീസര് മുതല് മുകളിലേക്കുള്ള ഉദ്യോഗസ്ഥരെ അധികാരപ്പെടുത്തിയിട്ടുണ്ട്. നികുതി വെട്ടിച്ചുള്ള ചരക്ക് കടത്ത് ജിഎസ്ടി വകുപ്പ് 129, 130 പ്രകാരം പരിശോധിക്കാനും നടപടിയെടുക്കാനും അധികാരമുണ്ട്. വാഹനങ്ങളിലും അല്ലാതെയും നികുതി വെട്ടിച്ചുള്ള സ്വര്ണക്കടത്ത് അടുത്തകാലത്ത് വ്യാപകമാണ്. നികുതി വെട്ടിപ്പ് നടത്താന് ഇടയുണ്ടെന്ന് സംശയിക്കുന്ന സ്ഥലങ്ങളെയോ വ്യക്തികളെയോ നിരീക്ഷിക്കുന്നത് ഉദ്യോഗസ്ഥരുടെ നിയമപരമായ ചുമതലയാണ്. പരിശോധന തടസപ്പെടുത്തുന്നത് ഗുരുതരമായ കുറ്റകൃത്യമാണ്. കര്ശനമായ ക്രിമിനല് നടപടി നേരിടേണ്ടി വരും. ദേശാഭിമാനി വാര്ത്തകള് ഇപ്പോള് വാട്സാപ്പിലും ടെലഗ്രാമിലും ലഭ്യമാണ്. വാട്സാപ്പ് ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. ടെലഗ്രാം ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. Tags : മറ്റു വാര്ത്തകള് കാസര്കോട് മെഡിക്കല് കോളേജില് 15നകം ഒ.പി നാട്ടുമണമറിഞ്ഞ്... രുചിയില് മുങ്ങി ജോറന്നേപ്പാ ലൈഫ് വീടിന് 36,955 അപേക്ഷ സിഎഫ്എല്ടിസികളില് നിയമിച്ച സ്റ്റാഫ് നഴ്സുമാരുടെ സേവന കാലാവധി തുടരും: മന്ത്രി എം വി ഗോവിന്ദന്